**NÁVRH**

**Zmluva na vypracovanie strategických hlukových máp a akčných plánov IV. etapa**

**podľa zákona č. 2/2005 Z. z. o posudzovaní a kontrole hluku vo vonkajšom prostredí a nariadenia vlády SR č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom pre úseky diaľnic, rýchlostných ciest a ciest I. triedy vo vlastníctve Národnej diaľničnej spoločnosti, a.s.**

**číslo objednávateľa:** [doplniť] **číslo zhotoviteľa:** [doplniť]

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)  
  
(ďalej len „**Zmluva**“)

medzi Zmluvnými stranami

**Objednávateľ**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

Právna forma: akciová spoločnosť zapísaná v Obchodnom registri

Mestského súdu Bratislava III, oddiel: Sa, vložka č. 3518/B

Štatutárny orgán: predstavenstvo, zastúpené:

Ing. Filip Macháček

predseda predstavenstva a generálny riaditeľ

Ing. Stanislav Beňo, člen predstavenstva

Osoby oprávnené na rokovanie:

- vo veciach zmluvných: Mgr. Pavol Macko, vedúci odboru právneho

- vo veciach environment.: JUDr. Ingrida Pavelková LL.M, vedúca odboru podporných činností investičného procesu

Mgr. Marcel Lofaj, vedúci oddelenia environmentálnych činností

RNDr. Lucia Čerhitová, špecialista environmentálnych činností

každý samostatne v rozsahu svojich právomocí

- vo veciach cenových: Ing. Karolína Bálintová, vedúca odboru cien a finančného kontrolingu stavieb

Bankové spojenie: UniCredit Bank Czech Republic and Slovakia, a. s., pobočka zahraničnej banky

Číslo účtu (IBAN): SK30 1111 0000 0066 2485 9013

SWIFT kód: UNCRSKBX

IČO: 35 919 001

DIČ: 2021937775

IČ DPH: SK2021937775

Tel.: 02/5831 1111

(ďalej len „**Objednávateľ**“)

a

**Zhotoviteľ**

Obchodné meno: **[doplniť]**

Sídlo: [doplniť]

Právna forma: [doplniť]

Štatutárny orgán: [doplniť]

Osoby oprávnené na rokovanie:

- vo veciach zmluvných: [doplniť]

- vo veciach technických: [doplniť], hlavný koordinátor projektu

- vo veciach cenových: [doplniť]

Bankové spojenie: [doplniť]

Číslo účtu (IBAN): [doplniť]

SWIFT kód: [doplniť]

IČO: [doplniť]

DIČ: [doplniť]

IČ DPH: [doplniť]

Tel.: [doplniť]

(ďalej len „**Zhotoviteľ**“)

(Objednávateľ a Zhotoviteľ ďalej len „**Zmluvné stany**“ a jednotlivo len „**Zmluvná strana**“)

**Čl. 1**

**Predmet zmluvy**

* 1. Predmetom tejto Zmluvy je záväzok Zhotoviteľa zhotoviť v rozsahu a za podmienok dohodnutých v tejto Zmluve pre Objednávateľa a Objednávateľovi odovzdať dielo:

**Strategické hlukové mapy a akčné plány IV. etapa**

v súlade a podľa zákona č. 2/2005 Z. z. o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky (ďalej len „NR SR“) č. 272/1994 Z. z. o ochrane zdravia ľudí v znení neskorších predpisov, zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a podľa smernice Európskeho parlamentu a Rady č. 2002/49/EC, v zmysle Nariadenia vlády č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom(ďalej len„**Dielo**“),ktoré pozostáva z častí:

1.1.1 Strategické hlukové mapy,

1.1.2 Akčné plány,

(ďalej aj „ časť Diela“ alebo„časti Diela“)

a záväzok Objednávateľa uhradiť Zhotoviteľovi za riadne a včasné splnenie jeho záväzku dojednanú cenu a poskytnúť Zhotoviteľovi dojednané spolupôsobenie.

**Čl. 2**

**Rozsah a obsah Diela**

* 1. Rozsah a obsah Diela podľa čl. 1 bod 1.1 je bližšie špecifikovaný časti B.1 Opis predmetu zákazky súťažných podkladov, ktoré spolu s ponukou Zhotoviteľa tvoria ako príloha č. 3 neoddeliteľnú súčasť tejto Zmluvy. Dielo alebo jeho časť musí pritom za každých okolností spĺňať technické a kvalitatívne podmienky predpokladné zákonom č. 2/2005 Z. z. o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky (ďalej len „NR SR“) č. 272/1994 Z. z. o ochrane zdravia ľudí v znení neskorších predpisov, zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a podľa smernice Európskeho parlamentu a Rady č. 2002/49/EC, v zmysle Nariadenia.
  2. Zhotoviteľ je povinný dodať Dielo resp. každú jeho časť Objednávateľovi v rámci dohodnutej ceny v 5 tlačených vyhotoveniach a 5x v digitálnej forme na USB kľúči a/alebo uložením na úložisku Zhotoviteľa a/alebo cez úschovňu dát (výkresovú časť dokumentácie vo formáte .dgn, textovú a tabuľkovú časť vo formátoch .doc a .xls, obrázkovú časť vo formátoch .pdf a .jpg a kompletnú dokumentáciu vo formáte .pdf). Tlačené vyhotovenia textovej časti Diela budú vypracované vo formáte A4, grafické časti vo formáte A4 a jeho násobkoch.

**Čl. 3**

**Podklady a spolupôsobenie Objednávateľa a spôsob planenia Zhotoviteľa**

* 1. Objednávateľ poskytne Zhotoviteľovi do 3 pracovných dní od nadobudnutia účinnosti tejto Zmluvy pre plnenie jeho záväzku nasledujúce podklady:

1. intenzity dopravy pre rok 2021, resp. na úsekoch, kde nemá NDS sčítacie stanovište budú údaje prevzaté z web stránky SSC www.ssc.sk,
   * + 1. údaje o komunikáciách uvedených v bode 1.1 časti B1 súťažných podkladov podľa § 2 vyhlášky MZ SR č. 195/2005 Z. z. o podrobnostiach o požadovaných údajoch poskytovaných k strategickým hlukovým mapám k termínu uzatvorenia Zmluvy o dielo
       2. výstup zo strategických hlukových máp III. etapa a akčné plány III. etapa.
   1. V priebehu vykonávania Diela je Zhotoviteľ povinný zvolávať pracovné rokovania medzi Zhotoviteľom a Objednávateľom (ďalej len „pracovné rokovanie“) a to podľa potreby počas trvania tejto Zmluvy a podľa dohody medzi Zhotoviteľom a Objednávateľom. Zhotoviteľ je povinný doručiť Objednávateľovi pozvánku na pracovné rokovanie vrátane podrobného programu pracovného rokovania a zúčastnených osôb za Zhotoviteľa. Zhotoviteľ je povinný pozvánku podľa predchádzajúcej vety doručiť Objednávateľovi minimálne 5 dní vopred, pričom berie na vedomie, že Objednávateľ je oprávnený navrhovaný termín pracovného rokovania posunúť najviac o 5 dní. Z každého pracovného rokovania je Zhotoviteľ povinný vyhotoviť zápis (ďalej len „zápis z pracovného rokovania“), ktorého rovnopis obdrží každá Zmluvná strana a ktorý je podkladom v zmysle bodu 3.5 tohto článku. Zhotoviteľ je povinný zápis z pracovného rokovania doručiť Objednávateľovi do 5 dní odo dňa uskutočnenia pracovného rokovania na odsúhlasenie. Objednávateľ je následne oprávnený do 7 dní odo dňa doručenia zápisu z pracovného rokovania uviesť a doručiť Zhotoviteľovi svoje písomné pripomienky k zápisu z pracovného rokovania. Zhotoviteľ je povinný počas pracovných rokovaní Objednávateľa informovať o stave rozpracovanosti Diela v súlade s časovým harmonogramom prác, ktorý tvorí prílohu č. 2 tejto Zmluvy. Zoznam účastníkov pracovného rokovania dohodne Zhotoviteľ s Objednávateľom spravidla 14 dní vopred pred jeho konaním.
   2. Objednávateľ sa zaväzuje, že počas vykonávania Diela poskytne Zhotoviteľovi v nevyhnutnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na vykonanie Diela v súlade s touto Zmluvou.
   3. Objednávateľ poskytne Zhotoviteľovi spolupôsobenie uvedené v bode 3.3 tohto článku v lehote a spôsobom dohodnutom obidvoma Zmluvnými stranami.

3.5 Zhotoviteľ je pri vykonávaní Diela viazaný pokynmi Objednávateľa, a to najmä pripomienkami z pracovných rokovaní ako aj ďalšími písomnými pripomienkami Objednávateľa.

**Čl. 4**

**Čas plnenia, priebeh a spôsob odovzdania a preberania Diela**

* 1. Zhotoviteľ predloží do 15 dní po nadobudnutí účinnosti Zmluvy Objednávateľovi realizačný projekt, v ktorom bude podrobne rozpracovaný harmonogram prác s uvedením nadväzností jednotlivých činností.
  2. Zhotoviteľ sa zaväzuje, že vypracuje a dodá Dielo v rozsahu a obsahu dohodnutom v tejto Zmluve nasledovne :
     1. Strategické hlukové mapy do: **5 mesiacov od nadobudnutia účinnosti Zmluvy**
     2. Akčné plány do: **6 mesiacov od nadobudnutia účinnosti Zmluvy**

Zhotoviteľ sa zaväzuje doručiť v termínoch uvedených v tomto bode Objednávateľovi Dielo, resp. časť Diela bez vád. Pojem „Dielo bez vád“ pre účely tejto Zmluvy znamená Dielo, ktoré spĺňa kvantitatívne a kvalitatívne vlastnosti uvedené v tejto Zmluve a v súťažných podkladoch a zároveň je v súlade so všeobecne záväznými právnymi predpismi platnými na území Slovenskej republiky ako aj technickými normami a predpismi a sú v ňom zapracované pripomienky Objednávateľa z jednotlivých pracovných rokovaní v zmysle bodu 3.2 Zmluvy.

* 1. Dňom doručenia časti Diela podľa bodu 4.2.1 a 4.2.2 tejto Zmluvy Objednávateľovi sa začína preberacie konanie. Počas preberacieho konania je Objednávateľ povinný skontrolovať jednotlivé časti Diela a je oprávnený oznámiť Zhotoviteľovi skutočnosť, že časť Diela podľa bodu 4.2.1 alebo 4.2.2 má zjavné vady.
  2. Objednávateľ sa zaväzuje podpísať preberací protokol samostatne pre jednotlivé časti Diela podľa bodu 4.2.1 a 4.2.2 Zmluvy v lehote do 30 (tridsať) kalendárnych dní odo dňa doručenia jednotlivých častí Diela Objednávateľovi. Preberací protokol sa vyhotoví v dvoch rovnopisoch, z ktorých jeden obdrží Objednávateľ a druhý Zhotoviteľ.
  3. Ak Objednávateľ počas preberacieho konania zistí skutočnosť, že niektorá z častí Diela má zjavné vady, oznámi e-mailom na emailovú adresu z ktorej bola časť Diela Objednávateľovi doručená túto skutočnosť Zhotoviteľovi (ďalej len „oznámenie o zjavných vadách“) a stanoví lehotu na odstránenie zjavných vád. Zhotoviteľ sa zaväzuje odstrániť vady v termíne do 15 pracovných dní od vrátenia Diela na prepracovanie alebo dopracovanie, ak sa zmluvné strany nedohodnú inak, v opačnom prípade vzniká Objednávateľovi nárok na zmluvnú pokutu uvedenú v čl. 6 bod 6.4 tejto Zmluvy. Odo dňa odoslania oznámenia o zjavných vadách lehota uvedená v bode 4.4 tohto článku neplynie.
  4. V prípade ak Objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, Objednávateľ písomne alebo elektronicky vyzve Zhotoviteľa k dodaniu kompletných zmluvne dohodnutých počtov vyhotovení jednotlivých častí Diela, a to ku dňu podpísania preberacieho protokolu oboma Zmluvnými stranami do sídla Objednávateľa.
  5. Preberacie konanie je skončené dňom podpísania preberacieho protokolu Objednávateľom   
     a Zhotoviteľom. V preberacom protokole deklaruje Objednávateľ skutočnosť, že časti Diela nemajú v deň podpísania preberacieho protokolu zjavné vady alebo skutočnosť uvedenú v prvej časti vety bodu 4.8 tohto článku.
  6. Na účely tejto Zmluvy sa deň podpísania preberacieho protokolu obidvoma Zmluvnými stranami považuje za deň odovzdania časti Diela Zhotoviteľom Objednávateľovi a súčasne aj za deň prevzatia časti Diela Objednávateľom od Zhotoviteľa.
  7. Na základe dohody Zmluvných strán za okolnosti vylučujúce zodpovednosť Zhotoviteľa sa nepovažuje omeškanie Zhotoviteľa s vyhotovením časti Diela podľa ustanovení tejto Zmluvy spôsobené orgánmi verejnej moci, resp. orgánmi územnej samosprávy a inými dotknutými subjektami s výnimkou, ak omeškanie nebolo spôsobené konaním alebo opomenutím Zhotoviteľa.
  8. Zmluvné strany sa dohodli, že nesplnenie povinnosti Zhotoviteľa dodať akúkoľvek časť Diela podľa Zmluvy v zmluvne dohodnutom termíne nebude mať vplyv na splnenie povinnosti Zhotoviteľa dodať akúkoľvek inú časť Diela podľa tejto Zmluvy v zmluvne dohodnutom termíne.

**Čl. 5 Cena Diela, platobné a fakturačné podmienky**

* 1. Cena za vypracovanie Diela v rozsahu a obsahu dohodnutom v článkoch 2 a 3 tejto Zmluvy je stanovená dohodou Zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania Diela. Cena podľa prijatej ponuky Zhotoviteľa predstavuje:

Cena Diela bez DPH: [doplniť]

DPH 20 %: [doplniť]

**Cena Diela s DPH : [doplniť]**

Slovom: [doplniť]

Špecifikácia ceny tvorí neoddeliteľnú súčasť tejto Zmluvy ako príloha č. 1.

Zhotoviteľovi prináleží odplata len za skutočne vykonané práce.

* 1. Zhotoviteľovi vzniká právo vyhotoviť faktúru za Dielo až po vykonaní celého Diela, a to po podpísaní posledného z preberacích protokolov podľa bodov 4.4 tejto Zmluvy.
  2. Splatnosť faktúry je tridsať kalendárnych dní odo dňa jej doporučeného doručenia do sídla Objednávateľa.
  3. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Na faktúre bude uvedené číslo zmluvy a predmet fakturácie v zmysle článku 1 tejto Zmluvy, referenčné číslo u Objednávateľa, bankové spojenie v zmysle Zmluvy. Súčasne v textovej časti bude uvedené číslo stavby YT1472 pridelené Objednávateľom. Fakturovaná suma bude členená podľa špecifikácie verejnej práce náklady na Dielo /V3\_2/. Ak faktúra nebude obsahovať vyššie uvedené údaje alebo ak bude obsahovať nesprávne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry.
  4. Na účely fakturácie sa za deň dodania Diela považuje deň podpísania posledného z preberacích protokolov podľa bodu 4.4 tejto Zmluvy.

**Čl. 6**

**Sankcie**

* 1. V prípade omeškania Zhotoviteľa s predložením realizačného projektu podľa bodu 4.1 tejto Zmluvy zaväzuje sa Zhotoviteľ zaplatiť Objednávateľovi zmluvnú pokutu vo výške 20 € (slovom: dvadsať eur) za každý deň omeškania.
  2. V prípade omeškania Zhotoviteľa s doručením príslušnej časti Diela v súlade s článkom 4 tejto Zmluvy sa Zhotoviteľ zaväzuje zaplatiť Objednávateľovi zmluvnú pokutu vo výške 0,05 % z celkovej ceny Diela bez DPH (čl. 5 bod 5.1) za každý deň omeškania.
  3. V prípade, ak bola Objednávateľovi uložená sankcia na základe rozhodnutia príslušného orgánu z titulu porušenia povinností podľa zákona č. 2/2005 Z. z. o posudzovaní a kontrole hluku vo vonkajšom prostredí a o zmene zákona NR SR č. 272/1994 Z. z. o ochrane zdravia ľudí v znení neskorších predpisov, a za toto porušenie povinností zodpovedá Zhotoviteľ (Dielo nezodpovedá požiadavkám stanoveným príslušnými právnymi predpismi), má Objednávateľ voči Zhotoviteľovi nárok na náhradu škody, ktorá mu takýmto porušením povinnosti vznikla.
  4. V prípade, ak Zhotoviteľ poruší akúkoľvek povinnosť uvedenú v tejto Zmluve, inú ako povinnosť uvedenú v bodoch 6.1 až 6.3 tohto článku, vzniká Objednávateľovi nárok na zmluvnú pokutu vo výške 200 € (slovom: dvesto eur) za každý deň pokiaľ porušenie trvá a za každé takéto porušenie.
  5. V prípade omeškania Objednávateľa s úhradou faktúry podľa článku 5 sa zaväzuje Objednávateľ zaplatiť Zhotoviteľovi úrok z omeškania vo výške 0,05 % z dlžnej čiastky za každý deň omeškania.
  6. Týmto článkom nie sú dotknuté nároky Zmluvných strán na náhradu škody, ktorá vznikne Zmluvnej strane porušením povinností vyplývajúcich z tejto Zmluvy druhou Zmluvnou stranou.
  7. Zhotoviteľ sa týmto zaväzuje zmluvné pokuty v zmysle tejto Zmluvy uhradiť Objednávateľovi v lehote 30 dní odo dňa doručenia písomnej výzvy na jej úhradu. Zmluvné pokuty v zmysle tejto Zmluvy je Objednávateľ oprávnený uložiť Zhotoviteľovi opakovane. Zaplatením zmluvnej pokuty sa Zhotoviteľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti Zhotoviteľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
  8. Pre vylúčenie pochybností Zmluvné strany deklarujú, že zmluvné pokuty uplatnené Objednávateľom voči Zhotoviteľovi je možné kumulovať, t.j. že uplatnením jednej zmluvnej pokuty Objednávateľom nie je dotknuté právo Objednávateľa na uplatnenie akejkoľvek inej zmluvnej pokuty podľa tejto Zmluvy.
  9. V prípade vzájomných nárokov, budú tieto nároky vzájomne započítané v súlade s ustanoveniami § 358 a nasl. Obchodného zákonníka.

**Čl. 6A**

**Banková záruka**

6A.1 Zhotoviteľ sa zaväzuje do 14 (štrnástich) kalendárnych dní odo dňa nadobudnutia účinnosti tejto Zmluvy predložiť Objednávateľovi bankovú záruku na zabezpečenie všetkých pohľadávok Objednávateľa voči Zhotoviteľovi, ktoré vzniknú v prípade, ak Zhotoviteľ porušuje svoje záväzky vyplývajúce mu z tejto Zmluvy a všeobecne záväzných právnych predpisov vzťahujúcich sa k Dielu. Banková záruka v zmysle tohto bodu musí byť vo výške 10 % (desať percent) z celkovej ceny za vykonanie Diela bez DPH a musí byť platná, účinná a vymáhateľná až do dňa podpísania posledného odovzdávacieho a preberacieho protokolu.

V prípade, ak Zhotoviteľ poruší ktorúkoľvek povinnosť uvedenú v tomto bode, vzniká Objednávateľovi nárok na zaplatenie zmluvnej pokuty vo výške 500,- EUR (slovom: päťsto eur) bez DPH za každý, aj začatý deň omeškania, pokiaľ toto porušenie povinnosti trvá.

6A.2 Pre bankové záruky uvedené v čl. 6A tejto časti Zmluvy platia nasledovné spoločné ustanovenia:

6A.2.1 Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike.

6A.2.2 V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku – bankovú záruku na zabezpečenie všetkých pohľadávok Objednávateľa voči Zhotoviteľovi, ktoré vzniknú v prípade, ak Zhotoviteľ porušuje svoje záväzky vyplývajúce mu zo Zmluvy a všeobecne záväzných právnych predpisov vzťahujúcich sa k Dielu.

6A.2.3 Platnosť bankovej záruky končí:

(i) dňom kedy bude banke, ktorá vystavila bankovú záruku vrátený jej originál; alebo

(ii) dňom zníženia zaručenej sumy uvedenej na bankovej záruke na nulu v dôsledku zníženia zaručenej sumy uvedenej na bankovej záruke plnením podľa tejto bankovej záruky v prospech Objednávateľa; alebo

(iii) dňom kedy banka, ktorá vystavila bankovú záruku obdržala písomné prehlásenie Objednávateľa, v ktorom bude uvedené, že túto bankovú záruku považuje Objednávateľ za ukončenú a vzdáva sa akéhokoľvek nároku na plnenie z bankovej záruky; alebo

(iv) uplynutím doby, na ktorú bola banková záruka vystavená;

a to podľa toho, ktorá z uvedených skutočností nastane skôr.

**Čl. 7**

**Zodpovednosť za vady Diela**

7.1 Zhotoviteľ sa zaväzuje, že pri vykonávaní Diela bude postupovať s odbornou starostlivosťou, bude dodržiavať ustanovenia všeobecne záväzných právnych predpisov platných a účinných v Slovenskej republike.

7.2 Zhotoviteľ sa zaväzuje, že Dielo vykoná podľa podmienok uvedených v tejto Zmluve a v súťažných podkladoch, bude mať vlastnosti určené v tejto Zmluve a v súťažných podkladoch a že bude bez vád.

7.3 Ak pri vykonávaní Diela Zhotoviteľom vzniknú nejasnosti týkajúce sa vlastností Diela alebo spôsobu jeho vykonávania, ktoré nemožno odstrániť výkladom tejto Zmluvy, Zhotoviteľ sa zaväzuje pri ich riešení riadiť sa príslušnými písomnými pokynmi Objednávateľa, písomnými dohodami Zmluvných strán týkajúcich sa týchto nejasností a zápismi z pracovných rokovaní (článok 3 bod 3.2).

7.4 Zhotoviteľ sa zaväzuje odstrániť vadu Diela, ktorá sa stane zjavnou v záručnej dobe, ktorá začína plynúť dňom nasledujúcim po dni, v ktorom bol preberací protokol podpísaný Zmluvnými stranami podľa článku 4 tejto Zmluvy, a skončí uplynutím dvoch rokov, a to bezodplatne a v lehote určenej Objednávateľom (ďalej len „lehota na odstránenie vady“).

7.5 Objednávateľ sa zaväzuje oznámiť vadu Diela Zhotoviteľovi bezodkladne po jej zistení písomnou formou (ďalej len „oznámenie o vade“). V písomnom oznámení o vade Objednávateľ súčasne určí aj lehotu na odstránenie vady. Zhotoviteľ sa zaväzuje v lehote štrnástich kalendárnych dní odo dňa doručenia oznámenia o vade do jeho sídla, doručiť do sídla Objednávateľa písomné vyhlásenie, v ktorom uzná alebo neuzná nárok Objednávateľa na odstránenie vady v súlade s týmto bodom. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená, až po jej skutočnom odstránení.

**Čl. 8**

**Vlastnícke právo k Dielu, nebezpečenstvo škody na Diele a autorské práva**

* 1. Vlastnícke právo k časti Diela nadobúda Objednávateľ dňom jeho prevzatia na základe preberacieho protokolu podľa článku 4 tejto Zmluvy alebo podľa bodu 10.9 čl. 10 tejto Zmluvy.
  2. Nebezpečenstvo škody na časti Diela prechádza zo Zhotoviteľa na Objednávateľa súčasne s prechodom vlastníckeho práva podľa bodu 8.3 tohto článku.
  3. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „autorský zákon“), Zhotoviteľ udeľuje Objednávateľovi bezodplatne dňom prevzatia Diela v zmysle článku 4 alebo článku 10 bod 10.9 tejto Zmluvy licenciu podľa § 40 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia Diela alebo jeho časti na vytvorenie nového Diela, spojenie Diela alebo jeho časti s iným dielom), tak aby Dielo mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa na úseku rozvoja, výstavby a údržby pozemných komunikácií resp. výkon svojej podnikateľskej činnosti a na verejné sprístupnenie Diela na internetovej stránke Objednávateľa za účelom plnenia povinností Objednávateľa v súlade s príslušnými právnymi predpismi, predovšetkým no nie výlučne, zákona č. 2/2005 Z. z. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia Diela v zmysle čl. 4 tejto Zmluvy alebo v zmysle čl. 8 bodu 8.1 tejto Zmluvy Objednávateľovi súhlas na postúpenie licencie a súhlas, aby Objednávateľ udelil tretej osobe súhlas na použitie Diela (sublicenciu)v rozsahu udelenej licencie. Zmluvné strany sa zároveň dohodli, že odmena Zhotoviteľa v zmysle tohto bodu je zahrnutá v celom rozsahu v cene Diela uvedenej v článku 5 tejto Zmluvy.
  4. Zhotoviteľ zároveň berie na vedomie a súhlasí resp. zabezpečí oprávnenie Objednávateľa, aby Objednávateľ, ak to bude považovať za vhodné, zverejnil celé Dielo alebo jeho časť na vlastnej internetovej stránke, sprístupnil Dielo verejnosti a/alebo, aby na novozriadenej internetovej stránke zaradil (Dielo alebo ktorúkoľvek jeho časť) do počítačového programu, ktorým umožní poskytovanie informácií z tohto Diela v akejkoľvek podobe verejnosti.

**Čl. 9**

**Ostatné ustanovenia**

9.1 Zhotoviteľ ku dňu podpísania tejto Zmluvy ako úspešný uchádzač predloží osvedčenú fotokópiu poistnej zmluvy. Zmluvné strany sa dohodli, že Prílohou č. 6 tejto Zmluvy je uvedená osvedčená fotokópia poistnej zmluvy, ktorú Zhotoviteľ ako poistený uzatvoril pre prípad zodpovednosti za škodu spôsobenú v súvislosti s vykonávaním všetkých jeho činnosti na Diele a v rozsahu uvedenom v zmluve (profesijná zodpovednosť) na **poistnú sumu......... (10% zmluvnej ceny),- EUR (slovom: ............. eur)** (ďalej len „**poistná zmluva**“), pričom okrem Zhotoviteľa (s výnimkou člena skupiny dodávateľov v prípade ak je Zhotoviteľom skupina dodávateľov) nesmie byť v poistnej zmluve uvedený ako poistený žiaden iný subjekt.

V prípade, ak je Zhotoviteľom skupina dodávateľov, Zhotoviteľ je povinný predložiť Objednávateľovi poistnú zmluvu uzavretú medzi poistiteľom a všetkými členmi skupiny dodávateľov ako poistenými/spolupoistenými alebo predložiť samostatné poistné zmluvy, uzavreté každým jednotlivým členom skupiny dodávateľov zvlášť. V prípade poistných zmlúv uzatváraných jednotlivými členmi skupiny dodávateľov samostatne, musia byť uvedené poistné zmluvy dojednané na poistnú sumu zodpovedajúcu výške percentuálneho podielu z poistnej sumy podľa prvej vety tohto bodu, rovnajúceho sa výške percentuálneho podielu, akým sa uvedený člen skupiny dodávateľov podieľa na plnení predmetu Zmluvy podľa zmluvy upravujúcej vzťahy medzi jednotlivými členmi skupiny dodávateľov. V prípade ak sa preukáže, že poistná zmluva nebude spĺňať podmienky dojednané v predošlých vetách tohto bodu vzniká Objednávateľovi nárok na zaplatenie zmluvnej pokuty vo výške 100,- EUR (slovom: sto eur) za každý, aj začatý deň, pokiaľ porušenie povinnosti trvá. Zaplatením zmluvnej pokuty nie je dotknutý nárok Objednávateľa na náhradu škody v plnej výške.

9.2 Zhotoviteľ sa zaväzuje zabezpečiť, aby bola zachovaná platnosť a účinnosť poistnej zmluvy po celú dobu trvania Zmluvy a to až do skončenia záručnej doby v zmysle tejto Zmluvy. V tejto súvislosti sa Zhotoviteľ zaväzuje v prípade poistnej zmluvy dojednanej na kratšiu poistnú dobu, predložiť Objednávateľovi novú poistnú zmluvu, v lehote najneskôr ku dňu ukončenia platnosti predchádzajúcej poistnej zmluvy. V prípade, ak Zhotoviteľ poruší povinnosť podľa tohto článku Zmluvy zabezpečiť platnosť a účinnosť poistnej zmluvy po celú dobu trvania tejto Zmluvy (t.j. do skončenia záručnej doby v zmysle tejto zmluvy), vzniká Objednávateľovi nárok na zaplatenie zmluvnej pokuty vo výške 100,- EUR (slovom: sto eur) za každý, aj začatý deň, pokiaľ porušenie tejto povinnosti trvá. Zaplatením zmluvnej pokuty nie je dotknutý nárok Objednávateľa na náhradu škody v plnej výške.

9.3 Pre vstup na nehnuteľnosti vo vlastníctve tretích osôb, ktorý je potrebný na vykonanie Diela, Zhotoviteľ zabezpečí na svoje náklady s ich vlastníkmi poskytnutie príslušných súhlasov a uzatvorenie dohôd za podmienok uvedených v príslušných všeobecne záväzných právnych predpisov platných a účinných v Slovenskej republike. Finančné nároky tretích osôb s týmto súvisiace znáša Zhotoviteľ.

9.4 Zhotoviteľ sa zaväzuje Dielo a/alebo niektorú z jeho častí nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.

9.5 Zhotoviteľ je oprávnený použiť skutočnosť, že vykonal Dielo na referencie. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.

9.7 Zhotoviteľ je oprávnený použiť skutočnosť, že vykonal Dielo na propagáciu svojej činnosti na verejnosti. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.

9.8 Zhotoviteľ sa zaväzuje vrátiť Objednávateľovi všetky podklady, ktoré mu Objednávateľ poskytol na vykonanie Diela podľa článku 3 bodu 3.1 tejto Zmluvy, v lehote dvoch týždňov odo dňa, v ktorom bolo Dielo alebo niektorá z jeho častí, ktorej vykonania sa poskytnuté podklady týkali, odovzdaná a prevzatá podľa článku 4 tejto Zmluvy.

9.9 Zhotoviteľ nesmie predmet plnenia podľa tejto Zmluvy ako celok odovzdať na vykonanie inému subjektu. Časť predmetu plnenia podľa tehto Zmluvy môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 4 tejto Zmluvy. Súhlas Objednávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa.

9.10 Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“), potom je Zhotoviteľ ako aj jeho subdodávatelia povinný dodržať túto povinnosť po celú dobu trvania tejto Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti Zhotoviteľa podľa predchádzajúcej vety, má Objednávateľ nárok na zmluvnú pokutu vo výške 500 € (slovom: päťsto eur) za kadý deň porušenia, pričom porušenia uvedenej povinnosti, ktoré trvá dlhšie ako 30 dní sa považuje za podstatné porušenie tejto Zmluvy.

9.11 Počas trvania Zmluvy je Zhotoviteľ oprávnený zmeniť subdodávateľa uvedeného v prílohe č. 4 tejto Zmluvy výlučne na základe dodatku k tejto Zmluve. Nový subdodávateľ musí spĺňať podmienky v zmysle § 41 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len ako „ZVO“), ak to verejný obstarávateľ vyžadoval v súťažných podkladoch, ako aj povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri verejného sektora vyplýva, nekvalitne realizované práce konkrétnym subdodávateľom na predchádzajúcich projektoch, nesplenie podmienok pre výmenu subdodávateľa atď.). Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora v prípade, ak mu takáto povinnosť zo zákona o registri partnerov verejného sektora vyplýva.

9.12 Zhotoviteľ vyhlasuje, že príloha č. 4 k tejto Zmluve obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je Zhotoviteľ povinný bezodkladne písomne oznámiť Objednávateľovi, pričom Zmluvné strany sa dohodli, že na zmenu Údajov je potrebné uzatvoriť dodatok k Zmluve. V príprave nesplnenia povinnosti Zhotoviteľa v zmysle predchádzajúcej vety má Objednávateľ nárok na zmlvnú pokutu vo výške 500 € za každý neoznámený zmenený Údaj, ako aj náhradu škody, ktorá Objednávateľovi v tejto súvislosti vznikne. V dodatku k Zmluve, ktorým sa mení pôvodný subdodávateľ, je Zhotoviteľ povinný uviesť aktuálne a úplné Údaje nového subdodávateľa.

9.13 V prípade, ak Zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení Zmluvy skutočne používať zdroje osoby, ktorej postavenie využil na preukázanie inančného a ekonomického postavenia. V prípade, ak Zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení Zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti.

9.14 Zhotoviteľ sa zaväzuje splniť predmet plnenia podľa tejto Zmluvy prostredníctvom osôb uvedených v Prílohe č. 5 tejto Zmluvy (ďalej len „**člen alebo členovia pracovnej skupiny**“). Zmeniť člena pracovnej skupiny počas trvania Zmluvy je možné len s predchádzajúcim písomným súhlasom Objednávateľa vo forme dodatku, pričom platí, že nový člen pracovnej skupiny musí spĺňať totožné podmienky týkajúce sa vzdelania a odbornej praxe za podmienky dodržania ustanovení ZVO a v prípade:

1. ak nový člen pracovnej skupiny nesplní totožné podmienky týkajúce sa vzdelania a odbornej praxe za podmienky dodržania ustanovení ZVO, Objednávateľ si vyhradzuje právo nesúhlasiť s výmenou člena pracovnej skupiny, a to aj bez udania dôvodu;
2. ak nový člen pracovnej skupiny splní totožné podmienky týkajúce sa vzdelania a odbornej praxe za podmienky dodržania ustanovení ZVO, nie je Objednávateľ oprávnený bez udania dôvodu nesúhlasiť s touto zmenou.

9.15 V prípade vzniku udalosti, že Zhotoviteľ nebude môcť vykonať Dielo niektorým z členov pracovnej skupiny Zhotoviteľa, a to z náhlych objektívnych dôvodov (napr. smrť, úraz člena pracovnej skupiny, ukončenie pracovného pomeru), je Zhotoviteľ povinný v lehote do 7 (siedmych) pracovných dní zabezpečiť na danú konkrétnu pozíciu absentujúceho člena pracovnej skupiny náhradníka, ktorý musí spĺňať totožné podmienky účasti ako pôvodný člen pracovnej skupiny. V lehote uvedenej v predchádzajúcej vete je Zhotoviteľ zároveň povinný doručiť Objednávateľovi písomný návrh dodatku k Zmluve s uvedením mena náhradníka ako nového člena pracovnej skupiny a pripojením dokladov preukazujúcich, že nový člen pracovnej skupiny spĺňa totožné podmienky týkajúce sa vzdelania a odbornej praxe za podmienky dodržania ustanovení ZVO.

9.16 Zhotoviteľ sa zaväzuje, že nebude v súvislosti s predmetom Zmluvy/ v súvislosti s vykonávaním činnosti, ktorá je predmetom Zmluvy/ zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákonom č. 480/2002 Z. z. o azyle a o zmene a doplnení niektorých zákonov v znení neskorších predpisov a Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.

9.17 V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú Objednávateľovi na základe Zmluvy dodáva alebo poskytuje Zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu Zhotoviteľom a Zhotoviteľ sa zaväzuje túto pokutu Objednávateľovi nahradiť.

9.14 Zhotoviteľ sa zaväzuje, že po celú dobu trvania tejto Zmluvy bude vykonávať požadované práce v zmysle tejto Zmluvy a jej príloh u akreditoveného pracoviska, ktoré má po celú dobu trvania tejto Zmluvy platné osvedčenie o akreditácii spolu s rozsahom udelenej akreditácie podľa STN Všeobecné požiadavky na kompetentnosť skúšobných a kalibračných laboratórií (ISO/IEC 17025:2005). V prípade, ak Zhotoviteľ poruší povinnosť podľa predchýdzajúcej vety tohto bodu, vzniká Objednávateľovi nárok na zaplatenie zmluvnej pokuty vo výške 2 000 € (slovom: dve tisíc eur) za každé porušenie povinnosti. Zaplatením zmluvnej pokuty nie je dotknutý nárok Objednávateľa na náhradu škody v plnej výške.

**Čl. 10**

**Ukončenie zmluvy**

* 1. Táto Zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán, písomným odstúpením od Zmluvy alebo písomnou výpoveďou Objednávateľa.
  2. V prípade zániku Zmluvy dohodou Zmluvných strán, táto zaniká dňom uvedeným v tejto dohode (ďalej len „deň zániku Zmluvy dohodou“). V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
  3. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane a je účinné dňom doručenia odstúpenia Zmluvnej strane, ktorá svoju povinnosť porušila.
  4. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto Zmluvy sa za podstatné porušenie Zmluvy Zhotoviteľom považuje najmä:

1. ak sa preukáže, že Zhotoviteľ v ponuke predložil nepravdivé doklady alebo uviedol nepravdivé, neúplné alebo skreslené údaje,
2. ak Zhotoviteľ poruší ustanovenie bodu 11.2,
3. ak je zrejmé, že z dôvodov na strane Zhotoviteľa Dielo nebude vykonané včas alebo riadne,
4. ak v priamom dôsledku neodbornej činnosti a/alebo nečinnosti Zhotoviteľa, dôjde na strane Objednávateľa k porušeniu povinností Objednávateľa uvedených v zákone č. 2/2005 Z. z. o posudzovaní a kontrole hluku vo vonkajšom prostredí a o zmene zákona NR SR č. 272/1994 Z. z. o ochrane zdravia ľudí v znení neskorších predpisov,
5. v ďalších prípadoch uvedených v Zmluve.

Objednávateľ je tiež oprávnený okamžite odstúpiť od Zmluvy v prípade, ak Zhotoviteľ vstúpil do likvidácie, na jeho majetok bol vyhlásený konkurz alebo povolená reštrukturalizácia, bol podaný  návrh na vyhlásenie konkurzu na jeho majetok alebo povolenie reštrukturalizácie ako aj vtedy, ak existuje dôvodná obava, že plnenie záväzkov Zhotoviteľa v zmysle tejto Zmluvy je vážne ohrozené. Objednávateľ je oprávnený odstúpiť od Zmluvy aj v prípadoch uvedených v ZVO ako aj v prípade, že na miesto Zhotoviteľa vstúpi iná osoba následkom právneho nástupníctva.

V prípade nepodstatného porušenia Zmluvy sú Zmluvné strany oprávnené od Zmluvy odstúpiť po márnom uplynutí primeranej lehoty stanovenej v písomnej výzve druhej Zmluvnej strany na odstránenie konania v rozpore so Zmluvou, prílohami a  právnymi predpismi ako aj následkov takéhoto konania. Ak sa Zmluvné strany písomne nedohodnú inak, primeranou lehotou podľa predchádzajúcej vety je 10 dní.

* 1. Objednávateľ je oprávnený zrušiť aj časť nesplneného záväzku jednostranným úkonom bez toho, aby vznikol nový záväzok, a to z akéhokoľvek dôvodu alebo bez uvedenia dôvodu. Celková cena podľa čl. 5 bude následne primerane upravená s ohľadom na časť Diela, ktorej sa zrušenie nesplnenej časti záväzku týkalo, Zhotoviteľovi však prináleží odplata za už vykonané práce.
  2. V prípade, ak nastanú právne skutočnosti majúce za následok zmenu v právnom postavení Zhotoviteľa (napr. zmena právnej formy, zmena v oprávneniach konať v mene Zhotoviteľa) alebo akákoľvek iná zmena majúca priamy vplyv na plnenie zo strany Zhotoviteľa, je zhotoviteľ povinný oznámiť tieto skutočnosti Objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Objednávateľovi v dôsledku porušenia tejto povinnosti a Objednávateľ má právo odstúpiť od Zmluvy. Za akúkoľvek inú zmenu sa považuje aj zmena bankového spojenia Zhotoviteľa, pričom k tejto informácii predloží aj potvrdenie príslušnej banky.
  3. V prípade odstúpenia od Zmluvy zo strany Objednávateľa, je Objednávateľ oprávnený zvoliť si jeden z nasledovných postupov:
     1. Zmluvné strany nebudú povinné vrátiť si plnenia poskytnuté im pred odstúpením od Zmluvy druhou Zmluvnou stranou a nebudú oprávnené žiadať vrátenie plnení poskytnutých pred odstúpením od Zmluvy druhej Zmluvnej strane. V takomto prípade budú Zmluvné strany postupovať podľa bodu 8.9 tohto článku,
     2. požadovať vrátenie už dodaných plnení.
  4. Objednávateľ je oprávnený vypovedať Zmluvu bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci v ktorom bola výpoveď doručená do sídla Zhotoviteľa.
  5. V prípade ukončenia Zmluvy v zmysle tohto článku má Objednávateľ nárok, aby mu Zhotoviteľ v lehote dvoch týždňov odo dňa ukončenia Zmluvy odovzdal Dielo doručením do jeho sídla, resp. tie časti Diela, z ktorých povahy vyplýva iný spôsob dodania, týmto iným spôsobom dodania, v stave zodpovedajúcemu rozpracovaniu Diela ku dňu ukončenia Zmluvy, čo Zmluvné strany potvrdia podpísaním preberacieho protokolu. Nárok Zhotoviteľa na uhradenie ceny tohto Diela alebo jeho časti nie je odstúpením od Zmluvy dotknutý.
  6. V prípade výpovede Zmluvy podľa bodu 10.8 tohto článku má Zhotoviteľ nárok, aby mu Objednávateľ zaplatil alikvotnú časť ceny Dieľa zodpovedajúcu vykonaným prácam ku dňu uplynutia výpovednej lehoty. Pre platobné a fakturačné podmienky primerane platia ustanovenia čl. 5 tejto Zmluvy.

**Čl. 11**

**Záverečné ustanovenia**

* 1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
  2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
  3. Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Zhotoviteľ obdrží dva (2) rovnopisy.
  4. Zmluvné strany sa dohodli, že Zmluvu je možné zmeniť len písomnými číslovanými dodatkami a dohoda o skončení Zmluvy musí byť písomná. Dodatok k Zmluve ako aj dohoda o skončení Zmluvy musia byť podpísané oprávnenými zástupcami Zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Zmluve alebo dohody o ukončení Zmluvy nedošlo. Uzatváranie dodatkov k Zmluve sa riadi ustanovením § 18 ZVO.
  5. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  6. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  7. Neoddeliteľnou súčasťou Zmluvy sú prílohy:

1. Špecifikácia ceny
2. Harmonogram prác
3. Opis predmetu zákazky
4. Zoznam subdodávateľov
5. Zoznam členov pracovnej skupiny
6. Fotokópia poistnej zmluvy
   1. Súčasťou Zmluvy sú súťažné podklady Objednávateľa, ponuka Zhotoviteľa a Vysvetlenia súťažných podkladov. V prípade, ak Vysvetlenia súťažných podkladov menia alebo dopĺňajú ustanovenia Zmluvy, v takom prípade majú pred týmito ustanoveniami Zmluvy prednosť a platia Vysvetlenia súťažných podkladov.

|  |  |  |
| --- | --- | --- |
| V [doplniť] dňa [doplniť] |  | V Bratislave dňa [doplniť] |
|  |  |  |
| **Zhotoviteľ** |  | **Objednávateľ** |
| [doplniť] |  | **Národná diaľničná spoločnosť, a.s.**  **Ing. Filip Macháček**  predseda predstavenstva a generálny riaditeľ |
|  |
| **Národná diaľničná spoločnosť, a.s.**  **Ing. Stanislav Beňo**  člen predstavenstva |